
Vizita de studiu la Universitatea Danube din Krems, Austria, a avut loc in perioada 6-10 
mai 2019 în cadrul proiectului „Către modelul universitar european de învăţare continua ín 
Moldova - COMPASS”, ref. nr. 597889-EPP-1-2018-1-MD-EPPKA2-CBHE-SP, co-finantat de 
Comisia Europeană, în cadrul programului ERASMUS+. 

Scopul acestei vizite de studiu a fost cunoașterea bunelor practici ce tine de învăţarea pe 
tot parcursul vieţii la Universitatea Danube din Krems, Austria. 

În cadrul vizitei de studiu au participat reprezentanţi de la universităţile partenere din 
Republica Moldova, dar şi parteneri europeni ai proiectului. Universitatea de Stat de Educaţie 
Fizică şi Sport a fost reprezentată de către dna Liliana Budevici-Puiu, Prorector pentru activitate 
ştiinţifică, doctor în ştiinţe pedagogice, conferențiar universitar, dna Adelina Ghetiu, Director 
Departament Formare Profesională Continuă, doctor în ştiinţe pedagogice, lector universitar. 

Temele abordate în cadrul vizitei de studiu au fost variate, precum: Programe de studii 
la Universitatea Danube din Krems; Managementul calităţii şi dezvoltarea de noi programe de 
formare continuă la Universitatea Danube din Krems; Implementarea si managementul 
programelor de formare continuă la Universitatea Danube din Krems; Marketingul programelor 
de învăţare continuă la Universitatea Danube din Krems etc. 

Vizita de studiu s-a încheiat cu un atelier de lucru în care toti participanţii s-au divizat in 
echipe. Ulterior, un membru al echipei a prezentat impactul si informaţia învățată în cadrul 
acestei vizite de studiu la Universitatea Danube din Krems. 

Fondata în anul 1994, Universitatea de Ştiinte Aplicate IMC Krems este considerata 
o instituție educaţională relativ tânără, si, cu toate acestea, extrem de cunoscuta si apreciata atât 
in Austria, cat si peste hotarele acesteia. Este amplasata în pitorescul oraş Krems, cu o populaţie 
de aproximativ 30.000 de locuitori şi cu cele mai înalte standarde de viaţă din Austria. Krems 
îmbină armonios valorile tradiționale cu cele moderne si este bine cunoscut pentru cultura si 
ospitalitatea sa, fiind şi un mediu excelent pentru studiu şi cercetare 

În prezent la IMC Krems îşi fac studiile peste 2.500 de studenţi din întreaga lume, iar 
peste 6.200 au absolvit deja aceasta instituție. Staff-ul academic si administrativ full-time se 
estimează la cca 791 de angajaţi, dintre care 596 sunt lectori si profesori universitari. Peste 60 
dintre aceștia sunt implicaţi direct în activități ştiinţifice şi de cercetare. Universitatea investeşte 
în cele peste 30 de proiecte de cercetare şi dezvoltare în jur de 1,3 milioane de euro. 

Pentru a face față provocărilor viitoarei vieți profesionale, studenții IMC Krems au 
posibilitatea să studieze un semestru dincolo de hotarele Austriei, gratie celor peste 113 
universități internaționale partenere sau să-şi facă stagiul practic în una din cele 1.000 de 
companii partenere din întreaga lume. Pe lângă faptul că aici se leagă prietenii de-o viaţă, 
Universitatea din Krems mai este locul în care studenții pot stabili importante relații de afaceri, 
interactionánd direct cu potenţialii angajatori sau viitori parteneri. 

În 2005 toate clădirile universităţii au fost reconstruite și modernizate. Cele două 
campusuri ale IMC Krems se afla la doar 10 minute distanţă unul de celălalt, fiind şi acesta un 
avantaj important pentru studenti. 

IMC Krems oferá studentilor si acces la una dintre cele mai vechi biblioteci din 
Austria, amplasatá pe teritoriul campusului. Fondul acesteia numárá peste 50.000 de lucrári 
stiintifice atát din secolele trecute, cát si din prezent. Biblioteca este si una dintre cele 9 Centre 
de Documentare Europeana din Austria in care se pástreazá toata informatia cu privire la 
evenimentele care au avut loc in tárile UE. 

